CELEX: 62013TN0104
Language: bg
Date: 2013-02-20 00:00:00
Title: Дело T-104/13: Жалба, подадена на 20 февруари 2013 г. — Toshiba/Комисия

20.4.2013   
            
            
               BG
            
            
               Официален вестник на Европейския съюз
            
            
               C 114/41
            
         Жалба, подадена на 20 февруари 2013 г. — Toshiba/Комисия
   (Дело T-104/13)
   2013/C 114/63
   Език на производството: английски
   
      Страни
   
   
      Жалбоподател: Toshiba Corp. (Токио, Япония) (представители: J. MacLennan, Solicitor, J. Jourdan, A. Schulz и P. Berghe, lawyers)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени член 1, параграф 2, буква г) от Решение на Комисията от 5 декември 2012 г. по преписка COMP/39.437 — Тръби за монитори на телевизионни приемници и компютри;
            
         
               —
            
            
               да отмени член 1, параграф 2, буква д) от Решение на Комисията от 5 декември 2012 г. по преписка COMP/39.437 — Тръби за монитори на телевизионни приемници и компютри;
            
         
               —
            
            
               да отмени член 2, параграф 2, буква ж) от обжалваното решение или при условията на евентуалност да намали глобата както намери за удачно;
            
         
               —
            
            
               да отмени член 2, параграф 2, буква з) от обжалваното решение или при условията на евентуалност да отмени член 2, параграф 2, буква з) в частта му, в която Toshiba е посочено като солидарно отговорно или при условията на евентуалност да намали глобата както намери за удачно;
            
         
               —
            
            
               да приеме други подходящи мерки с оглед на обстоятелствата по делото;
            
         
               —
            
            
               да осъди ответника да заплати съдебните разноски.
            
         
      Правни основания и основни доводи
   
   В подкрепа на жалбата си, жалбоподателят излага шест основания.
   
               1.
            
            
               Първото основание е изведено от това, че в обжалваното решение е допусната грешка, доколкото в него е прието, че Toshiba Corporation е нарушило член 101 ДФЕС в периода от 16 май 2000 г. до 11 април 2002 г.
            
         
               2.
            
            
               Второто основание е изведено от това, че в обжалваното решение е допусната грешка, доколкото в него е прието, че Toshiba Corporation е нарушило член 101 ДФЕС в периода от 12 април 2002 г. до 31 март 2003 г.
            
         
               3.
            
            
               Третото основание е изведено от това, че в обжалваното решение е допусната грешка, доколкото в него е прието, че Toshiba Corporation е нарушило член 101 ДФЕС в периода от 1 април 2003 г. до 12 юни 2006 г.
            
         
               4.
            
            
               Четвъртото основание е изведено от това, че в обжалваното решение погрешно е прието, че Toshiba Corporation е солидарно отговорно за участието на Matsushita Toshiba Picture Display Co., Ltd. (наричано по-нататък „MTPD“) в нарушението в периода от 1 април 2003 г. до 12 юни 2006 г.
            
         
               5.
            
            
               Петото основание е изведено, при условията на евентуалност спрямо четвъртото основание, от това, че в обжалваното решение погрешно е прието, че MTPD е участвало в нарушението в периода от 1 април 2003 г. до 12 юни 2006 г.
            
         
               6.
            
            
               Шестото основание е изведено от това, че в обжалваното решение е допусната грешка, доколкото в член 2, параграф 2, букви ж) и з) от него е наложена глоба или при условията на евентуалност, доколкото е допусната грешка при изчисляването на тази глоба.